Havant

Havant er en by og et administrativt distrikt i det sørøstlige hjørnet av Hampshire, England. Den ligger omtrent midt mellom Portsmouth og Chichester, og har togforbindelse til London, Brighton og Portsmouth. Dens kommune (borough) har i henhold til folketellingen i 2011 en befolkning på rundt 125 000 innbyggere, bestående av byen og dens forsteder, inkludert feriestedet Hayling Island og Rowland's Castle, den mindre byen Waterlooville og Langstone Harbour. Havant alene har en befolkning på 45 826 innbyggere (2011). Befolkningen har mer en doblet seg siden den andre verdenskrig ved at en betydelig andel landområder fra jordbruk og skogland har blitt gjort tilgjengelig som følge av brannbombingen av Portsmouth under krigen.

I sentrum finnes spor fra romersk tid. Gatenettet i sentrum har beholdt et romersk preg, med to rette gater som krysser hverandre i sentrum, med en kirke som ligger ved krysset.

Det meste av byen er fra tiden etter andre verdenskrig. Store deler av den eldre bebyggelsen ble ødelagt av brann i 1760. Kirken og noen få hus sto igjen, og disse husene er nå kollektivt kjent som The Old House at Home, og er bygget sammen og innredet som en pub. Det hevdes at to av bjelkene i hovedbaren er fra et av skipene i den spanske armada, og at Englands siste Dansende bjørn engang var bundet til en stolpe kjent som «Bjørnestolpen» (Bear Post).

Referanser

Eksterne lenker 
 
 Havant council
 Havant Business Group

Byer i Hampshire
Distrikter i Sørøst-England
Hampshire